cyanic-selkie/wikianc huggingface dataset:
APO Hiking Society
Kasaysayan
Sa loob ng kanilang propesyunal na karera, sinulong ng APO ang isang kilusang pangmusika na tinawag na Orihinal na Pilipinong Musika (o Original Pilipino Music, OPM). Dagdag pa dito, naging abala ang APO sa produksyon ng rekord, pamamahala ng mga talento at pag-organisa ng mga pangmusikang artista sa ilalim ng Organisasyon ng Pilipinong Mang-aawit (O.P.M.). Lumawak ang mga aktibidad ng grupo sa pagtatag at pagpapasulong ng mga karera ng mga artistang OPM sa Pilipinas.
Mga sanggunian
Kaurian:Mga musiko mula sa Pilipinas Kaurian:Sunshine Records Kaurian:Jem Records
Obserbatoryo ng La Silla
thumb|left|Ang La Silla sa gabi, [[Leonard Euler Telescope sa harapan, at ang ESO 3.6 m Telescope sa kalayuan.]]
Ang Obserbatoryo ng La Silla ay isang obserbatoryong pang-astronomiya sa Chile na mayroong labing-walong daksipat. Siyam sa mga teleskopyong ito ay ginawa ng organisasyon ng European Southern Observatory (ESO). Karamihan sa iba pang mga daksipat ay pinangagalagaan din ng ESO. Ang Obserbatoryo ng La Silla ay isa sa pinakamalaking obserbatoryo sa Pangtimog na Hemispero.
Mga kawing panlabas
Kaurian:Astronomiya Kaurian:Mga obserbatoryong pang-astronomiya
Michael Tan
Si Michael L. Tan, PhD ay isang medikal na antropologo at manunulat na kilang-kilala sa kanyang pagsasapalaran sa mga Non-governmental organization (NGO’s) sa Pilipinas, at sa kanyang regular na kulumna sa Philippine Daily Inquirer, Pinoy Kasi, na lumalabas nang dalawang beses bawat linggo.
Si Tan ay ang kasalukuyang dekano ng Kolehiyo ng Sientiang Lipunan at Pilosopiya ng Unibersidad ng Pilipinas Diliman, sa Lungsod Quezon. Marami na siyang naisulat na libro at artikulo na nagpopokus sa mga sumusunod na paksa: paniniwalang medikal ng mga katutubo, pagtatalik at sexualidad, kalusugang reproductive at sexual (lalo na sa HIV/AIDS), mga gamot, at isyu tungkol patakarang kalusugan.
Edukasyon
Nakaaral siya si Texas A&M University at nakatanggap ng kanyang Master of Arts sa antropolohiya. Pagkatapos, nakakuha siya ng kanyang PhD ng sientiang panlipunan at politiko galing sa Medical Anthropology Unit ng University of Amsterdam.
Kasalukayan niyang itinutuloy ang paggamit ng kanyang pinag-aralan bilang isang manggagamot ng hayop sa pagtulong sa Philippine Animal Welfare Society at ang Dog Scouts of the Philippines para isulong ang pag-alaga ng mga hayop, at ginagawa ito sa pamamagitan ng pagbibigay ng mga panayam sa iba’t ibang sektor ng lipunan. Kasama rin siya sa mga nagtuturo sa Pamantasang Ateneo de Manila, para ipagtibay ang pagtuturo ng pagiging sensitibo sa mga aspetong pangkultura at panlipunan ng kalusugan.
Bilang Manunulat
Kasalukuyan, mas kilala siya bilang isang kolumnista sa Philippine Daily Inquire dahil sa kanyang Pinoy Kasi kolum na pinagsiumlan niya noong 1997. Ngunit noon pa man, kilala na siya ng mga bihasang akademiko at mga miyembro ng iba’t ibang NGO bilang isang mahusay na manunulat.
Ang pinakabagong libro niya ay "Revisiting Usog, Pasma, Kulam".
Sa kanyang unang pagsulat sa Pinoy Kasi, inalok niya ang isang bagong paaran ng pag-iisip tungkol sa kulturang Pilipino na gumigitna sa dalawang sukdulang pag-iisip. Una ang walang makitang maganda tungkol sa kanyang bayan at pangalawa sa pagtanggi na may deperensya sa bayan niyang minamahal.
Noong tinanong siya kung bakit “Pinoy Kasi” ang pamagat ng kanyang kolum, ipinaliwanag ni Tan na ang pariralang “pinoy kasi” ay pwedeng isiping ng nagbabasa ng isang talinghaga ng pagkayamot na madalas na ginagamit ng mga naiinis sa bayan, o pwede ring gamitin bilang isang pagpapahayag na pinagmamalaki ang Pinoy.
Noong 2005, natanggap niya ang Dr. Jose P. Rizal Award of Excellence galing sa Manila Times at ang Kaisa Para sa Kaunlaran Foundation. Ayon sa kanila, sa pamamagitan ng kanyang pagsusulat, ineengganyo ni Tan ang nagbabasa na mag-isip, gamit ang kritikal na pamaraan, tungkol sa mga isyung panlipunan. Madalas, ang mga paksa tungkol sa mga relasyong pampamilya, kasarian at transgenerational na mga isyu, pag-aalaga para sa kalikasan, at kasama rin dito sa pag-aalaga sa mga hayop sa bahay, ay nagiging isyu na pinagtatalunan hapag-kainan ng mga bahay. Ang kanyang mga sinusulat ay nagpapahayag ng mga mahalagang impormasyon sa madla na may kahulugan sa kanilang mga buhay.
Kalamnan
thumb|right|Larawang nagpapakita ng mga masel ng isang lalaki. thumb|right|Isang babaeng muskulado.
Ang laman, kalamnan, masel, o muskulo (sa Ingles: muscle; sa Latin: musculus, na may kahulugang "bubwit" o "maliit na daga") ay mga nagpapagalaw na mga tisyu ng katawan at hinango mula sa patong na mesodermal ng mga selulang mikrobyong embriyoniko. Inuuri ito sa pangsangkabutuhan (iskeletal), pangpuso (kardiyako), o makinis na laman, at tungkulin nitong lumikha ng lakas (puwersa) at magdulot ng galaw, na maaaring lokomosyon o kilos sa loob ng mga lamang loob (organong panloob). Nangyayari ang karamihan sa mga paggalaw ng mga muskulo na hindi tuwirang pinag-iisipan at kinakailangang sa pagsasagip ng buhay, katulad ng galaw ng puso, o peristalsis na nagtutulak sa pagkakaing lumalagos sa sistema ng dihestiyon (sistemang panunaw). Ginagamit ang kusang-loob na paggalaw sa pagpapakilos ng katawan, at maaaring pinuhin at pigilin, katulad ng mga galaw ng mata, o magaspang na kilos tulad ng sa muskulong quadriceps ng hita. May dalawang malawakang uri ng himaymay o pibro ng mga lamang kusang-napapagalaw (boluntaryo), mabagal na pintig at mabilis na pintig. Kumikilos ang mga himaymay na may mabagal na pintig sa loob ng mahahabang mga panahon subalit gumagamit na kaunting puwersa, habang maliksi namang gumagalaw at madaling mapagod ang mga himaymay na mabilis kung pumintig.
Tungkulin at kahalagahan ng tisyung masel
1. Paggalaw ng tao 2. Pagpapanatili at pagpapanatag ng posisyon ng katawan 3. Pagreregula ng laki ng organs. Ang mga bands sa makinis na laman ay tinatawaag na sphincters 4. Pagpapagalaw at kilos ng mga substances sa loob ng katawan. Kabilang sa mga substances na ito ay ang dugo, lymph, ihi, hangin, pagkain, tamod o semilya at iba pang katas. 5. Pagpapanatili ng init. Ang di mapigil na pagtikom, pagbuka at panginginig (shivering) ng mga skeletal na laman.
Mga uri ng tisyung muskulo
1. Masel na pangsangkabutuhan (skeletal muscle). Ito at nakadikit sa buto, sa balat o fascia. Sila ay mayroong marka o pagkakakilanlan na "stratiation" ng madilim at maliwanag bands na makikita lamang gamit ang mikroskopyo. Ang mga skeletal muscle ay boluntaryo sa kaniyang pagtikom, sara, galaw at pagpapanatag. Pinapatakbo ito ng Somatikong Sistemang Nerbiyos (somatic nervous system).
2. Masel pangpuso (cardiac muscle). Ang mga cardiac muscle, kagaya ng skeletal muscle ay may pormang "stratiation". Pinapakilos ito ng Otomikong Sistemang Nerbiyos (Autonomic Nervous System). Ang paggalaw nito ay may kusang ritmo (autorhythmic) dahil sa pagkakaubos nito sa pacemaker.
3. Makinis na laman (smooth muscle). Ang smooth muscle o makinis na laman ay nadikit o dugtong sa follicles ng buhok sa balat. Wala silang "stratiation" at gaya ng cardiac muscle, ito ay pinatatakbo ng otomikong sistemang nerbiyos. Matatagpuan ang ilan sa mga smooth muscle sa dingding o pader ng mababaw na organs.
Mga katangian ng tisyung masel
1. Kakayahang mairita (''excitability). Ito ay ang kakayanan ng laman na kumilos o magbigay ng kaugnayan reaksiyon sa kahit anong reaksiyong kemikal na kinakailangan o nagaganap sa selyulang pang-ugat (nerve cells)
2. Kakayahang maghatid ng kuryente (conductivity). Ang katangiang ito ay ang abilidad ng laman na magparami ng signos na elektrikal patungo sa membrane.
3. Kakayahang gumalaw (contractility). Ang katangiang ito ay ang siyang nagbibigay kakayahan sa laman na magpaiksi at maglabas ng pwersa kung kinakailangan.
4. Kakayahang humaba (extensibility). Ang mga laman ay maaring magpahaba ng hindi nasusugatan kung kinakailangan. Ito ay ang kakayahang tinatawag na extensibility.
5. Kakayahang mabanat at mapaurong (elasticity). Ang elasticity o ang pagiging elastiko ng laman ay ang nagbibigay sa laman ng original na porma matapos na ito ay umiksi o magpahaba.
Talaan ng mga anime
Mga programang anime:
(Ginagamit ang mga orihinal na titulo. Nakalagay ang subtitle kung kailangan.)
Katuruang panlipunan ng Simbahang Katolika
Ang Katuruang panlipunan ng Simbahang Katolika ay ang lupon ng doktrinang binuo ng Simbahang Katolika ukol sa katarungang panlipunan, na may kinalaman sa kahirapan at yaman, ekonomiks, samahang panlipunan, at gampanin ng estado. Kinikilalang naging sandigan nito ang liham ensiklika ni Papa Leo XIII na Rerum novarum noong 1891 na nagtaguyod ng economic distributism at nagkondena pareho sa kapitalismo at sosyalismo, bagaman nag-uugat ito sa mga panulat ng mga pilosopong Katolikong sina Santo Tomas de Aquino at San Agustin ng Hippo, humugot din ito ng mga konseptong makikita sa Bibliya at sa mga kultura ng sinaunang Malapit na Silangan.
Ayon kay Papa Benedicto XVI, ang layunin nito ay "upang makatulong sa pagpapadalisay ng katuwiran at makaambag, dito at ngayon, sa pagkilala at pagtamo ng kung ano man ang wasto. ... Kailangang gampanan [ng Simbahan] ang kaniyang tungkulin sa pamamagitan ng tuwid na pangangatuwiran at kailangan niyang muling mapukaw ang enerhiyang espirituwal na kung wala ito... hindi mananaig at magtatagumpay ang katarungan". Ayon kay Papa Juan Pablo II, ang sandigan nito'y "nakasalalay sa tatlong prinsipyo ng dangal ng tao, pagkakabuklod at pagbabalikatan". Sinasalamin ng mga ito ang Hudeong batas at aklat ng mga propeta sa Lumang Tipan, at gumugunita sa mga pangaral ni Hesukristo na naitalâ sa Bagong Tipan, gaya ng kaniyang ipinahayag na "tandaan ninyo, nang gawin ninyo ito sa isa sa mga alagad ko, siya man ang pinakahamak, ako ang inyong tinulungan."
Kakaiba ang katuruang panlipunan ng Simbahang Katolika sa kaniyang konsistent na kritika ng modernong panlipunan at pampulitikang ideolohiya ng parehong kaliwa at kanan: ang liberalismo, komunismo, peminismo, ateismo, sosyalismo, pasismo, kapitalismo, at Nazismo ay lahat tinuligsa sa kanila man lang purong anyo ng maraming Santo Papa simula noong huling bahagi ng ika-19 na siglo.
Laging hinahanapan ng balanse ng doktrinang panlipunan ng Simbahang Katolika ang malasakit sa buong sambayanan, lalo na para sa mahihina't mahihirap, at paggalang sa layà ng tao, kasama rito ang karapatan sa pribadong pag-aari.
Kasaysayan
Bagaman higit na matanda ang pinagmulan ng mga prinsipyo ng turong panlipunang Katoliko, ito'y nagsimulang pag-isahin sa isang panuntunan noong huling bahagi ng ika-19 na siglo. Mula noon, nagdagdag at pinagyabong ng mga humaliling Santo Papa ang lupon ng turong panlipunan ng Simbahan, pangunahin dito ay sa pamamagitan ng mga liham ensiklika.
Rerum novarum
Ang paglathala ng ensiklika ni Papa Leo XIII na Rerum novarum noong 1891 ang naging hudyat ng pagkakaroon ng makikilálang lupon ng turong panlipunan ng Simbahang Katolika. Tinalakay nito ang hinggil sa mga tao, mga sistema at istruktura, ang tatlong uri ng modernong pagpapalaganap ng katarungan at kapayapaan, na ngayo'y matatag nang nakapaloob sa misyon ng Simbahan. Nang mga sumunod na taon, nagkaroon pa ng maraming ensiklika at mensahe patungkol sa mga paksaing panlipunan; mga nabuong pagkilos ng mga Katoliko sa iba't ibang panig ng mundo; at mga etikang panlipunang itinuturo sa mga paaralan at seminaryo. Upang gunitain ang ika-40 anibersaryo ng Rerum novarum, inilibas ni Papa Pio XI ang Quadragesimo anno na nagpalawak sa ilang tema ng Rerum novarum.
Manocalzati
Ang Manocalzati (Irpino: Manëcaozàti) ay isang bayan at komuna sa lalawigan ng Avellino, rehiyon ng Campania, katimugang Italya. Ang lugar ay may produksiyon ng mga kastanyas, mani, at ubas.
Delianuova
Ang Delianuova (Δέλια) ay isang komuna (munisipalidad) sa Kalakhang Lungsod ng Regio de Calabria sa Italyanong rehiyong ng Calabria, na matatagpuan mga 90 km timog-kanluran ng Catanzaro at mga 25 km hilagang-silangan ng Regio de Calabria. Noong 31 Disyembre 2004, mayroon itong populasyon na 3,542 at sakop na 21.0 km2. Ang Delianuova ay may hangganan sa mga sumusunod na munisipalidad: Cosoleto, San Luca, at Scido.
Manocalzati
Kasaysayan
Ang mga bakas mula sa Panahon ng Bakal ay nagpapahiwatig na ang bayang ito ay umiral noong ika-8 siglo BK.
Ang Manocalzati ay kalaunan ay isang distrito ng pamilya San Barbato.
Pognano
Ang Pognano (Bergamasco: Pognà) ay isang comune (komuna o munisipalidad) sa Lalawigan ng Bergamo sa rehiyon ng Lombardia, hilagang Italya, na matatagpuan mga 40 km hilagang-silangan ng Milan at mga 13 km timog ng Bergamo. Noong 31 Disyembre 2004, mayroon itong populasyon na 1,374 at may lawak na 3.2 km2.
Ang Pognano ay may hangganan sa mga sumusunod na munisipalidad: Arcene, Lurano, Spirano, at Verdello.
Asociación Feminista Filipina
Ang Asociación Feminista Filipina (AFF) ay isang organisasyong pangkababaihan sa Pilipinas na naglalayong itaguyod ang mga karapatan ng mga kababaihan at ang pagkakapantay-pantay ng kasarian sa lipunan. Itinatag ito noong 1905 ng isang grupo ng mga aktibista na mga kababaihan upang labanan ang diskriminasyon at pagsasamantala sa mga kababaihan sa lipunan ng Pilipinas.
Ang AFF ay nakatuon sa pagpapalakas ng mga kababaihan sa pamamagitan ng edukasyon, mobilisasyon at pagtatanggol sa kanilang mga karapatan. Kasama sa mga aktibidad nito ang pagtalakay tungkol sa mga isyu na may kaugnayan sa mga karapatan ng kababaihan at pagkakapantay-pantay ng kasarian, ang pag-organisa ng mga kampanya upang labanan ang pang-aabuso sa kababaihan at ang pagbibigay ng suporta sa mga biktima ng karahasan sa tahanan.
Bilang isang organisasyon, ang AFF ay aktibong nakikipagtulungan sa mga pampulitikang grupo, mga tagapagtaguyod ng karapatang pantao at mga organisasyon ng mga kababaihan sa iba't ibang panig ng mundo upang magtaguyod ng pagkakapantay-pantay sa kasarian at pagrespeto sa mga karapatang pantao ng mga kababaihan.
Sa kabuuan, ang Asociación Feminista Filipina ay isang mahalagang organisasyon sa Pilipinas na naglalayong itaguyod ang mga karapatan ng mga kababaihan at ang pagkakapantay-pantay sa kasarian sa lipunan. Layunin ng asosasyon ang pagpapabuti ng kagalingan ng kababaihan anumang uri nito sa lipunan.
Kasaysayan
Itinatag ang AFF sa Maynila, Pilipinas noong Hunyo 30, 1905 ng unang pangulo nito na si Concepcion Felix Rodriguez, na kasapi ng uring-manggagawa. Ito ang unang samahang peminista sa Pilipinas. Sumali sa kalaunan ang mga elitistang kababaihan tulad nina Trinidad Rizal, Librada Avelino, Maria Paz Guanzon, Maria Francisco, at Luisa de SilyarIt. Unang naganap ang pagpupulong ng AFF sa tahanan ni Paz Natividad Vda. de Zulueta sa Kalye Salcedo, na bahagi kalaunan ng Abenida Rizal.
Itinatag nito ang La Proteccion de la Infancia, Inc. at pinatakbo ang Gota de Leche, na itinataguyod ang kalusugan ng mga bata at kababaihan.
Aklat-pampaaralan
Ang aklat-pampaaralan o aklat-aralin (Aleman: Lehrbuch, Pranses: manuel scolaire, Kastila: libro de texto, Ingles: textbook o coursebook) ay isang manwal o aklat ng mga pagtuturo, direksiyon, paggamit, krokis, aral, aralin, tagubilin, o mga pag-iwi sa anumang mga sangay ng pag-aaral. Ang mga aklat-aralin ay nililikha ayon sa pangangailangan ng mga institusyong pang-edukasyon. Bagaman ang karamihan ng mga aklat-pampaaralan ay inilalathala lamang na nasa anyong nakalimbag, marami na sa ngayon ang makukuha mula sa Internet bilang mga e-book o elektronikong mga aklat at dumarami, bagaman labag sa batas, na nasa pormatong ini-scan na nasa mga network na nagsasalu-salo ng mga talaksan.
Ang aklat-pampaaralan ay isang aklat na ginagamit para sa pag-aaral ng isang paksa. Ginagamit ito ng mga tao upang makaalam ng mga katotohanan at mga pamamaraan na patungkol sa isang partikular na paksa. Kung minsan, ang mga aklat-aralin ay mayroong mga tanong upang masubukan ang kaalaman at pagkaunawa ng isang nag-aaral.
Ang aklat panggawain o aklat-sanayan (Aleman: Arbeitsmappe, Ingles: workbook) ay isang uri ng aklat-aralin na mayroon lamang ng mga nilalamang katanungan at mga ehersisyo. Idinisenyo ang mga aklat-gawain o aklat na pangsanay hindi upang makapagturo subalit upang makapagbigay ng pagsasanay at upang mabigyan ng diin ang mga pook na nangangailangan ng mas dagdag na pagkatuto o pag-aaral. Ang gabay sa rebisyon (Ingles: revision guide) ay isang uri ng aklat-aralin na ginagamit upang ipaalala sa nag-aaral ang hinggil sa paksa at bigyan siya ng karagdagang pagsasanay, natatangi na sa panahon bago sumapit ang araw ng isang pagsusulit o eksaminasyon.
Inang diwa
thumb|200px|right|Bantayog ng Inang Diwa sa [[Unibersidad ng Illinois sa Urbana-Champaign]]
Ang inang diwa (o inang-diwa) ay isang parirala na mas kilala bilang alma mater, isang pariralang Latin na nangangahulugang "inang nagpapalusog". Ginamit ang parirala sa sinaunang Roma upang tumukoy sa ilang mga inang diyosa, lalo na kay Seres o Sibeles, at ng mga Kristiyano noong Gitnang Panahon bilang pantukoy sa Mahal na Birheng Maria.
Sa kasalukuyan, ginagamit ang parirala upang tumukoy sa paaralan, dalubhasaan o pamantasan na ikinatapos ng isang mag-aaral at kung saan kinuha niya ang kanyang katibayan ng pagtatapos: diploma, batsilyer o doktorato man. Maaari rin itong tumukoy sa isang awit o himno na may kaugnayan sa nasabing paaralan, dalubhasaan o pamantasan: halimbawa, ang U.P. Naming Mahal ay kinikilala na awiting alma mater ng Unibersidad ng Pilipinas.
Silipin din
Kaurian:Edukasyon
Villalvernia
<templatestyles src="Module:Infobox/styles.css"> Ang Villalvernia ay isang comune (komuna o munisipalidad), na may populasyon na 932, sa Lalawigan ng Alessandria, Piamonte, hilagang Italya, na matatagpuan sa isang maburol na lugar sa kanang pampang ng Scrivia.
Kasaysayan
Malamang na itinatag noong ika-10 siglo, at tinawag lamang na Villa, ang bayan ay bahagyang ni-enfeoff sa mga obispo ng Tortona ni Papa Adriano IV (Nicholas Breakspear). Noong 1413, ni-enfeoff ito ni Filippo Maria Visconti kay Guglielmo d'Alvernia. Ang nayon ay nanatili sa Alvernias sa loob ng 167 taon, na nagpapaliwanag sa "alvernia" na bahagi ng pangalan ng bayan.
Noong Disyembre 1, 1944, ang nayon ay binomba ng Hukbong Panghimpapawid ng Estados Unidos; 105 na naninirahan ang namatay at 253 ang nasugatan.
Tala ng mga apelyidong Koreano
Ito ang tala ng mga apelyidong Koreano, sa pagkakasunod-sunod batay sa Hangul. Paalala: (T) para sa Timog Korea, (H) para sa Hilagang Korea.
Ang pinaka-pangkaraniwang apelyidong Koreano (partikular sa Timog Korea) ay Kim, kasunod ng Lee at Park. Ang tatlong apelyidong iyon ginagamit ng halos kalahati ng populasyong etnikong Koreano. Higit na kaunti sa 300 (halos 280) apelyidong Koreano ay kasalukuyang ginagamit. Ganoon pa man, nahahati ang bawat apelyido sa iisa o higot pang mga angkan (bon-gwan) at upang matukoy ang apelyido ng isang tao, kinakailangan pagkaka-kilanlan ng angkan (clan) ng taong iyon.
Moroni, Komoros
Ang Moroni (Arabe موروني Mūrūnī) ay ang kabisera ng bansang Comoros. Ito ang pinakamalaking lungsod sa Comoros at siyang kabisera nito magmula pa noong 1962. Noong 2003, tinatayang 60,200 mga mamamayan ang bilang ng populasyon nito. Nasa kanlurang dalampasigan ng pulong Grande Comore ang lungsod na ito. Pinagsisilbihan ito ng Pandaigdigang Paliparang Prinsipe Said Ibrahim (Kodigong pampaliparang IATA: HAH). Mayroon ding daungan na may palagiang biyahe patungo sa punong-lupain ng Aprika at iba pang mga pulo sa kapuluan ng Comoros, maging sa Madagaskar at iba pang mga pulo sa Karagatang Indiyano. Kabilang sa ine-eksport ang vanilla, cocoa, at kape.
Manila–Cavite Expressway
Ang Manila–Cavite Expressway, na mas-kilala bilang CAVITEX at dating Bulebar Aguinaldo, ay isang mabilisang daanan na nag-uugnay ng Kalakhang Maynila sa lalawigan ng Kabite sa Pilipinas. Binansagan din itong Daang Coastal sapagkat malapit ito sa Look ng Maynila. Ang haba nito ay 14.0 kilometro (8.7 milya), at pinamamahalaan ito ng Public Estates Authority Tollway Corporation (PEATC), isang korporasyong pamamay-ari ng pamahalaan at sangay ng Public Estates Authority na isang tanggapan sa ilalim ng Tanggapan ng Pangulo ng Pilipinas. Itinakda ang buong mabilisang daanan bilang bahagi ng Daang Radyal Blg. 1 (R-1) ng pinag-ugnay na mga daang arteryal sa Kamaynilaan at Expressway 3 (E3) ng sistema ng mabilisang daanan sa Pilipinas.
Sa hilagang dulo nito, dadaloy ito sa (at mangagaling ito mula sa) Bulebar Roxas sa lungsod ng Parañaque sa Kalakhang Maynila. Sa katimugang dulo nito, hihiwalay ito sa dalawang dulo (termini), kapwa nasa hilagang baybayin sa Kawit. Isa sa mga ito ay dadaloy sa sangandaan ng Lansangang Tirona at Lansangang Antero Soriano. Pakanluran ay tatahak muli pa-Binakayan at babalik sa Bacoor, deretso ay tutuloy sa Antero Soriano patungong Cavite Economic Zone, at kanan ay papunta sa kabilang dulo ng Lansangang Tirona malapit sa Dambanang Aguinaldo at papuntang Noveleta.
Tinatampok ng mabilisang daanan ang limitadong dami ng mga labasan (interchanges). Ang orihinal na katimugang dulo nito sa Bacoor ay ginawa na ngayong buong palitang trumpeta. May dalawang tarangkahang pambayad (toll plazas) ang mabilisang daanan: ang unang tarangkahan sa Las Piñas at ang tarangkahan ng ekstensyon sa Kawit. Sinisingil ang pantay na bayarin sa mga sasakyan batay sa uri ng mga sasakyan. Nilakip na rin ng PEATC ang isang near-field communication na prepaid kard na tinatawag nilang E-TAP. Tinatanggap na rin ng mabilisang daanan ang sistemang-dekuryente sa pangongolekta ng mga bayarin na tinatawag na Easydrive na inilagak ng Easytrip Services Corporation para sa CAVITEx. Ang Easytrip Services Corporation ay kasalukuyang namamahala ng ETC ng North Luzon Expressway, subalit hindi cross-compatible ang Easydrive ng CAVITEx sa Easytrip ng NLEx.
Kasaysayan
Sa simula pa lang, ang CAVITEx ay pinag-isipan na isa sa mga tatlong mabilisang daanan na mangagaling sa Maynila. Ipinanukala ito noong panahon ni dating Pangulo Ferdinand Marcos, ngunit hindi ito naitayo. Sinimulan ang pagtatayo ng CAVITEx noong 1998 bilang isang mabilisang daanang may haba na 6.6 kilometro (4.1 milya) at nakatayo sa lupang tinambak (reclaimed land).
Noong 2011, isang 7 kilometrong (4.3 milyang) ekstensyon patungong Kawit ay ibinuksan sa mga motorista. Noong 2015, pinahaba ang C-5 Road patimog upang maiugnay ito sa mga linyang pahilaga ng CAVITEx sa Las Piñas. Mula Disyembre 2016, nakaugnay na rin ang CAVITEx sa hilagang dulo ng NAIA Expressway na nagbibigay ng daan papuntang Paliparang Pandaigdig ng Ninoy Aquino (NAIA) at Metro Manila Skyway/SLEx.
Paglalarawan ng ruta
Nagsisimula ang mabilisang daanan sa bagtasang ilaw-trapiko sa Daang NAIA at Bulebar Roxas, malapit sa Uniwide Coastal Mall. Paglampas ng bagtasan ay isang pasilangang pasukan at pakanlurang pasukan ng NAIA Expressway na binuksan noong 2016. Nakalagay ang isang Caltex gas station paglampas ng Uniwide Coastal Mall at bagtasang NAIA Expressway. Ang tanging bagtasang sa lupa (at-grade intersection) ng mabilisang daanan ay bago mag-Tarangkahang Pambayad ng Zapote. Isang puntong pasukan mula sa pook ng "Kabihasnan" ng Parañaque ay matatagpuan bago ang pagtumbok ng Tarangkahang Pambayad ng Zapote. Lalawak ang mabilisang daanan sa patumbok nito sa Tarangkahang Pambayad ng Zapote, kung saan kinokolekta ang mga bayarin para sa mga motoristang mula sa Maynila. Pagkaraan ng Tarangkahang Pambayad ng Zapote ay ang palitang right-in/right-out kasama ang karugtong ng Daang Palibot Blg. 5 (C-5) na kasalukuyang napapasok mula sa pahilagang direksyon lamang. Dadaan naman ang mabilisang daanan sa Labasan ng Bacoor, ang orihinal na dulo ng mabilisang daanan sa Bacoor, kung saan natapos ang unang pagkakalinya sa isang daang paliko na pinalitan ng isang buong palitan (full interchange) kalakip ng pagbubukas ng karugtong ng Kawit. Paglampas ng Labasan ng Zapote, ang CAVITEX ay magiging isang nahating mabilisang daanan (dual carriageway) na may apat na linya sa isang lupang tinambak na itinayo sa mga baybayin ng mga baybaying barangay ng Bacoor. Lalawak ang mabilisang daanan sa pagtumbok nito sa Tarangkahang Pambayad ng Kawit, kung saan dito napunta ang dulo ng mabilisang daanan pagkabukas ng karugtong ng Kawit noong 2010. Ang dulo sa Kawit ay isang anyong-kahon na bagtasan (box intersection) kasama ang Daang Covelandia, Lansangang Tirona (N62), at Lansangang Antero Soriano (N64) na kasalukuyang pisikal na karugtong ng umiiral na mabilisang daanan. Ang dulo ng mabilisang daanan sa Kawit ay maglalaman ng dulo sa Kabite ng ipinapanukalang Cavite–Laguna Expressway.
Sa hinaharap
Sa darating na hinaharap, mag-uugnay ang CAVITEx sa mga ipinaplanong mabilisang daanan na Bulacan-Rizal-Manila-Cavite Regional Expressway at Cavite–Laguna Expressway. Gayundin, ito ay magiging kahanay ng Katimugang Karugtong ng Manila LRT-1 pag-naitayo na ito sa Parañaque. Magkakaroon ito ng dalawang estasyon sa CAVITEx: Asia World at Ninoy Aquino International Airport.
CAVITEx–C5 South Link
Ang CAVITEx–C5 South Link Expressway ay isang 7.7-kilometrong, pang-animan na mabilisang daanan na mag-uugnay ng Daang C-5 mula Taguig papuntang CAVITEx. Kinakailangan nito ang pagtatayo ng isang flyover sa pagitan ng Daang C-5 sa Kanlurang Bicutan, Taguig at ng karugtong ng Daang C-5 sa Pasay, malapit sa Merville, Parañaque, sa ibabaw ng South Luzon Expressway. Kasama sa ikalawang yugto ang pagtatapos ng karugtong ng Daang C-5 mula Merville hanggang Las Piñas at ang pagtatayo ng isang palitan sa CAVITEx.
Ang pagpapagawa sa ₱9.5B CAVITEx–C5 South Link ay nagsimula noong Mayo 8, 2016. Ang unang yugto ay ibinuksan sa trapiko noong Hulyo 23, 2019 at inaasahang matatapos ang proyekto sa taong 2021.
Mga bayarin
thumb|Tarangkahang Pambayad ng Parañaque Ang mga bayarin ay tinataya sa bawat direksiyon sa bawat tarangkahang pambayad, batay sa uri ng sasakyan. Alinsunod sa batas, lahat ng mga bayarin ay may kasamang 12% Value-Added Tax (o VAT).
Metabolikong landas
Sa biokemistri, ang mga metabolikong landas(sa Ingles ay metabolic pathways) ang sunod sunod na mga reaksiyong kemikal na nangyayari sa loob ng isang selula. Sa bawat landas, ang isang prinsipal na kemikal ay binabago sa isang sunod sunod na mga reaksiyong kemikal. Ang mga ensaym ay kuma-katalisa sa mga reaksiyong ito at kalimitan ay nangangailangan ng mga diyetaryong mga mineral, bitamina at iba pang mga kopaktor upang gumana ng wasto. Dahil sa marami ang mga kemikal(metabolayt) na kalahok, ang mga metabolikong landas ay medyo detalyado. Sa karagdagan, ang maraming mga walang katulad na mga landas ay kapwa-umiiral sa isang selula. Ang koleksiyon ng mga landas ay tinatawag na metabolikong networko. Ang mga mga landas ay mahalaga sa pagpapanatili ng homeostatsis sa loob ng isang organismo. Ang kataboliko at anabolikong mga landas ay kalimitang kumikilos ng magkakasalig(interdependent) upang lumikha ng mga bagong biomolekula bilang mga panghuling dulong produkto.
Mga pangunahing metabolikong landas
Talaksan:Metabolism 790px partly labeled.png
Dum Diversas
Ang Dum Diversas (kahulugan: "hanggang sa maiba" o "hanggang maging iba") ay isang bula ng papa na inilabas noong 18 Hunyo 1452 ni Papa Nicolas V na itinuturo ng ilan sa "paglulunsad ng kalakalan ng aliping Aprikano." Ito ay nagbigay kapangyarihan kay Afonso V ng Portugal na sakupin ang mga Saracen at mga pagano at paliitin sila sa "walang katapusang pang-aalipin." Inulit ni Papa Calixto III ang bula na ito noong 1456 sa Etsi cuncti, na binago ni Papa Sixto IV noong 1481 at Papa Leo X noong 1514 sa Precelse denotionis. Ang konsepto ng pagbibigay ng eksklusibong mga sakop ng impluwensiya sa ilang mga bansang estado ay pinalawig sa mga Amerika noong 1493 ni Papa Alejandro VI sa Inter caetera.
"Pinagkakalooban namin kayo [Mga hari ng Espanya at Portugal] sa pamamagitan ng mga kasalukuyang dokumentong ito sa aming autoridad na apostoliko ng buo at malayang pagpayag na sakupin, hanapin, bihagin, pasukuin ang mga Saracen at mga pagano at sinumang ibang mga hindi mananampalataya at mga kaaway ni Kristo saan man sila gayundin ang kanilang mga kaharian, dukado, mga kondado, mga prinsipalidad at ibang mga pag-aari[...] at paliitin ang kanilang mga pagkatao tungo sa walang katapusang pang-aalipin.
Croque monsieur
Ang croque monsieur ay mainit na sandwich na may hamon at keso. Nanggaling ang pangalan sa mga salitang Pranses na croque ("ngumalot o lutong") at monsieur ("ginoo").
Kasaysayan
Nagmula ang pagkain sa mga Pranses na kapihan at bar bilang meryenda. Noong pasimula ng siglong 1900, pinasikat ni Michel Lunarca, isang may-ari ng bistro, ang croque monsieur.
Paghahanda
Tradisyonal na ginagawa ang croque monsieur mula sa inihurnong o pinakuluang hamon at hiniwang keso sa gitna ng mga hiwa ng pain de mie, na tinabunan ng ginadgad na keso at inasnan at pinaminta nang bahagya, at inihurno sa oben o pinrito sa kawali. Maaari ring itosta ang tinapay sa pag-ihaw nito matapos ibabad sa binating itlog. Kinaugaliang gamitin ang Gruyère, ngunit ginagamit din minsan ang kesong Comté o Emmental. Sa ilang brasserie, idinaragdag din ang sarsang béchamel.
Maaaring ihurno o iprito ang croque monsieur para matunaw ang keso at upang bumuo ng balat sa ibabaw.
Mga baryasyon
Croque madame ang tawag sa croque monsieur na may itlog na pinoach o bahagyang pinrito na inilagay sa ibabaw. Sa mga parte ng Normandiya, tinatawag itong croque-à-cheval. Ayon sa diksiyonaryong Petit Robert, mapepetsahan ang pangalan sa mga 1960. Nauugnay ang pangalang croque-mademoiselle sa mas magaang behetaryanong bersiyon: gawa sa parehong tinapay, ngunit may ordinaryong tunaw na keso, at sinahugan ng chives, pipino at letsugas.
Sa United Kingdom, tinatawag na toastie ang meryendang hamon-at-keso, at may mabibiling panggawa ng toastie. Sa Estados Unidos, sikat ang Monte Cristo, isang sandwich na hamon-at-keso na kadalasang sinasawsaw sa itlog at piniprito.
May mga baryante ng sandwich na may pamalit o karagdagang sangkap na binigyan ng pangalan na nakamodelo sa orihinal na croque-monsieur, halimbawa:
Okha, Rusya
Ang Okha (Оха́) ay isang lungsod at sentrong pampangasiwaan ng Distrito ng Okhinsky ng Sakhalin Oblast, Rusya. Matatagpuan ito sa silangang baybaying-dagat ng dulong hilaga ng Pulo ng Sakhalin, sa layo na humigit-kumulang 850 kilometro (530 milya) hilaga ng Yuzhno-Sakhalinsk, malapit sa dalampasigan ng Dagat Okhotsk. Mayroon itong populasyon na 23,008 katao ayon sa Senso 2010.
Kasaysayan
Itinatag ito kasunod ng pagkatuklas ng petrolyo sa lugar noong 1880, una sa pangalang Okhe. Hinango ito mula sa isang salitang Ainu na nagngangahulugang "Masamang Tubig" ("Bad Water"). Nagsimula ang industriyal na paggagalugad ng mga reserba ng petrolyo noong 1923, sa kasagsagan ng pananakop ng mga Hapones sa Pulo ng Sakhalin noong 1920-1925. Ginawaran ito ng katayuang panlungsod noong 1938.
Nakaranas ng pinsala ang lungsod noong naganap ang Lindol sa Neftegorsk ng 1995 noong Mayo 28, at ginawang mahalagang himpilan para sa mga tagasagip na ipinadala to Neftegorsk na nawasak nang husto kaya hindi na ito muling itinayo. Inilipat ang ilang mga nakaligtas na taga-Neftegorsk sa Okha. Tumama sa lungsod ang isang mahinang lindol noong Mayo 10, 2005, ngunit walang naitalang namatay o malakihang pinsala rito.
Ekonomiya
Kasama ang sentrong pampangasiwaan na Yuzhno-Sakhalinsk, ang Okha ay sentro ng industriya ng petrolyo sa oblast. Bumabagtas ang isang linya ng tubo ng langis at tubo ng gas mula Okha papuntang Komsomolsk-na-Amure sa kalupaang Rusya. Malapit sa lungsod ang ilang mga balon ng langis, karamiha'y pinamamahala ng kompanyang Rosneft.
Transportasyon
Nasa hilagang dulo ng sistemang daanan ang lungsod. Mayroon dating ugnayang daambakal sa sistema ng makitid na riles ng Sakhalin sa Nogliki, ngunit sinarado ito noong 2006.
Estimulasyong seksuwal
Paliwanag
Ang katagang ito ay kadalasang nagpapahiwatig ng estimulasyon (paggalaw o paghipo) sa mga organong pampagtatalik, subalit maaari ring kasamahan ng iba pang mga lugar ng katawan, estimulasyon ng mga pandama (katulad ng paningin o pandinig), at ng estimulasyon pang-isipan o mental (katulad ng pagbabasa o pagpapantasya). Ang sapat na estimulasyon ng titi sa mga lalaki at ng tinggil sa mga babae ay karaniwang nagreresulta sa orgasmo. Ang estimulasyon ay maaaring isagawa sa pamamagitan ng sarili lamang (katulad ng masturbasyon), sa pamamagitan ng katalik (katulad ng sa interkursong seksuwal, pagtatalik na pambibig, masturbasyong sabayan, atbp.), sa pamamagitan ng mga bagay o kasangkapan, o sa pamamagitan ng ilang kumbinasyon ng mga kaparaanang ito. Ang ilang mga tao ay nagsasagawa ng pagtaban sa orgasmo (pagkontrol sa orgasmo), kung saan ang isang tao o ang kanilang katambal sa pagtatalik ay tinatabanan o kinukontrol ang antas ng estimulasyong seksuwal upang antalahin o patagalin ang oras bago makamit o marating ang orgasmo, at upang mapatagal ang karanasang pampagtatalik na sasapit sa sukdulan.
Pisikal na estimulasyong seksuwal
Ang pangkatawan o pisikal na estimulasyong seksuwal ay karaniwang kinasasangkutan ng paghipo sa mga bahagi ng katawan ng tao, natatangi na ng mga sonang erohenosa. Ang pagsasalsal o masturbasyon, pagtatalik, pagtatalik na pambibig, at ang pagtatalik na pangkamay ay itinuturing na mga uri ng estimulasyong pampagtatalik. Ang mga tugon o reaksiyong pisyolohikal ay karaniwang napasisimulan o naaantig sa pamamagitan ng maseselan o sensitibong mga nerb na nasa loob ng mga bahaging ito ng katawan, na nagdurulot ng paglabas ng mga kimikal na nakapagsasanhi ng damdamin ng kasarapan na gumaganap bilang mga gantimpalang pang-isipan upang ipagpatuloy, hanapin pa, at dagdagan ang ganyang estimulasyon o pag-antig. Ang pagkaantig o pagkapukaw ay ang pangkaraniwang kataga na ginagamit upang ilarawan ang ganyang katugunang pampisyolohiya. Ang pisikal o pangkatawang estimulasyong seksuwal ay maaari ring kasangkutan ng paghipo sa mga bahagi ng mga katawan ng ibang mga tao at maaaaring makapagpasimula ng mga reaksiyong pisyolohikal.
Nancy Drew
Si Nancy Drew ay isang kathang-isip na tauhan. Siya ang pangunahing karakter sa loob ng serye ng mga aklat na may kabanata, na tinatawag na Nancy Drew Mystery Stories. Isinulat ang mga aklat ukol sa kanya noong mga dekada ng 1930 ni Edward Stratemeyer, ang tagapagtatag ng Stratemeyer Syndicate. Ang unang mga sulatin sa The Nancy Drew Mystery Stories ay isinulat ni Mildred A. Wirt Benson, at binago ni Harriet Adams, ang anak babae ni Edward Stratemeyer. Ipinanganak si Drew, batay sa serye, noong taon ng 1914 at 18 taong gulang siya sa mga aklat.
Museong Britaniko
Ang Museong Britaniko o British Museum ay isang pampublikong museo na nauukol sa kasaysayan ng tao, sining at kultura na matatagpuan sa pook ng Bloomsbury sa London. Naglalaman ito ng 8 milyong mga gawa na isa sa pinakamalaki at pinakamalawak na umiiral sa mundo. Nagtatala ito ng kultura ng tao mula sa simula ng pag-iral nito hanggang sa kasalukuyan. Ang Museong Britaniko ang unang pampublikong pambansang museo sa buong mundo. Itinatag ito noong 1753 batay sa mga koleksiyon ng doktor na Anglo-Irlandes na si Sir Hans Sloane. Una itong nagbukas sa publiko noong 1759, sa Bahay Montagu sa kasalukuyang gusali. Ang pagpalawig ng museo sa sumunod na 250 taon ay resulta ng kolonisasyong Britaniko na nagdulot sa pagkakalikha ng ilang mga sangay na institusyon gaya ng Museo ng Likas na Kasaysayan noong 1881. Ang museo ay bukas araw-araw mula 10:00 a.m. hanggang 5:00 p.m.
Joaquin Domagoso
Si Joaquin Domagoso (ay ipinanganak noong Oktubre 24, 2001 sa Maynila, Pilipinas) ay isang batang aktor at modelo ay kasalukuyang nasa himpilan ng GMA Network, bansag siya sa madla dahil siya ang anak ng kasalukuyang mayor ng Maynila na si Isko Moreno.
Jamestown, Virginia
thumb|350px|right|Sa [[Jamestown Settlement, mg replika ng tatlong barko ni Christopher Newport ay nakatalaga sa harbor.]] Ang Jamestown, na makikita sa pulo ng Jamestown sa Kolonya ng Virginia ay naitatag noong Mayo 14, 1607. Ito ay kadalasang ibinabansag bilang ang kauna-unahang Ingles na tirahan sa ngayon na Estados Unidos, kasunod ng mga ilan pang mga bigong mga tangka, kasama na ang nawawalang kolonya ng Roanoke. Ito ay naitatag ng London Company (sinunod na tinawag bilang Virginia Company), na nakabsa sa lungsod ng London. Ito ay makikita sa James City County nang ito ay nabuo noong 1634 ay isa sa mga orihinal na dambana ng Virginia, ang Jamestown ay ang kabisera ng kolonya ng 83 na taon, mula 1616 hanggang 1698. Sa panahong iyon, ang kabisera ay nailipat sa Middle Plantation, mahigit kumulang 8 milya (13 km) ang layo. (Ang maliit na pamayanan na iyon, na nging tahanan sin ng bagong College of William and Mary noong 1693, ay pinalitan ang pangalan papuntang Williamsburg noong 1699).
Ang ay isa sa tatlong lokasyon na binubuo ng mga makasaysayang Triangle ng Colonial Virginia: Jamestown, Yorktown, at Williamsburg. Ang Jamestown ay nag-aalay ng dalawang lugar sa pagbisita. Ang Historic Jamestown, sa Jamestown Island, ay isang matulungin na pagsisikap sa pamamagitan ng National Jamestown Historical Site, ang isang bahagi ng Colonial National Historical Park, na kung saan ay isang yunit ng National Park Service, at ang Association para sa pangangalaga ng Virginia Antiquities. Ang iba pang-akit ay kilala bilang Jamestown Settlement, at matatagpuan 1.25 milya (2.01 km) mula sa kolonya. Ito ay isang Living History interpretive site pinamamahalaan ng Jamestown Yorktown Foundation kaugnay ng Komonwelt ng Virginia at ay itinatag para sa pagdiriwang ng ika-350 na anibersaryo sa Jamestown noong 1957.
Sa malapit, ang Jamestown-Scotland Ferry ay nagbibigay ng serbisyo ng isang link sa kabila ng navigate na bahagi ng James River para sa mga sasakyan at nag-aalok ng mga pasahero ng isang pagtingin sa Jamestown Island mula sa mga ilog, na kung saan ay marahil na hindi lubos na iba mula sa kung ano ang unang colonists nakakita ng 400 taong nakaraan. Sa paglalakbay ng 11 milya (18 km) ang East down ang magandang tanawin ng National Park Service na Colonial Parkway ang mga bisita ay puwedeng bumisita sa Colonial Williamsburg na pinamamahalaan ng Colonial Williamsburg Foundation, site ng ikalawang Kapitolyo ng Virginia. Patuloy na isa pang 13 milya (21 km) ang East down ang Colonial Parkway nagdadala mga bisita sa Yorktown, na may dalawang iba pang mga lugar sa mga pagbisita. Yorktown Battlefield din ng isang bahagi ng Colonial National Historical Park, ay pinamamahalaan ng National Park Service at ang site na ng aktwal na Battle ng Yorktown. Matatagpuan sa humigit-kumulang sa 1-milya (1.6 km) mula sa larangan ng digmaan, ang Yorktown Victory Center ay isa pang living history interpretive site na pinamamahalaan ng Jamestown Yorktown Foundation.
Leonard Matlovich
Si Technical Sergeant Leonard P. Matlovich (July 6, 1943 – June 22, 1988)[1] ay isang beterano noong Digmaan sa Vietnam, instruktor ng "race relations", at tagapagtanggap ng "Purple Heart and the Bronze Star".[2]
Si Matlovich ang kauna-unahang “service member” na lumaban sa ban sa mga bakla sa militar, at marahil ang pinakatanyag na bakla sa Amerika noong 1970s maliban kay Harvey Milk. Ang kanyang laban upang manatili sa United States Air Force pagkatapos ng kanyang pag-amin na siya’y isang bakla ay nagdulot ng malawakang kontrobersiya sa buong bansa na siyang sinuportahan ng gay community doon. Ang kanyang kaso ay nagresulta sa mga artikulo sa mga pahayagan at magasin sa Amerika, maraming mga interbyu sa telebisyon, at ng isang “television movie” sa NBC. Ang kanyang litrato na lumitaw sa pabalat ng isyu ng Time magazine noong ika-8 ng Setyembre 1975 ay siyang naging simbulo ng mga libo-libong mga miyembro ng ikatlong sex na naninilbihan bilang “service members”[3][4][5][6]. Si Matlovich ang kauna-unahang bakla na lantarang lumitaw sa pabalat ng isang news magasin sa Estados Unidos [7]. Ayon kay Randy Shilts, "It marked the first time the young gay movement had made the cover of a major newsweekly. To a movement still struggling for legitimacy, the event was a major turning point." [8] Noong Oktubre ng taong 2006, si Matlovich ay pinarangalan ng LGBT History Month bilang isang lider sa kasaysayan ng komunidad ng LGBT.
Naging Buhay at Trabaho
Rembrandt
thumb|200px|right|Isang larawan ni Rembrandt na siya rin ang nagpinta. right|thumb|200px|Ang The Nightwatch o "Ang Panggabing Pagbabantay," isang bantog na larawang ipininta ni Rembrandt.
Bison
Ang mga bison (mula sa kastila bisonte) ay isang pangkat ng malalaking mga ungguladong mamalyang may magkakapantay na bilang ng mga daliri sa paa. Binubuo nila ang saring Bison ng subpamilya o kabahaging mag-anak na Bovinae at ng pamilya o mag-anak na Bovidae. Kahawig sila ng baka at bupalo.
Leonard Matlovich
Ipinanganak sa Savannah, Georgia, siya ang natatanging anak na lalaki ng isang “career Air Force sergeant”. Noong kanyang pagkabata, naninirahan siya sa mga base-militar sa timog na bahagi ng Estados Unidos. Si Matlovich at ang kanyang mga babaeng kapatid ay kabilang sa Roman Catholic Church. Hindi nagtagal pagkatapos ng kanyang pagsali sa militar noong siya’y 19 taong gulang, ang Estados Unidos ay nagdagdag ng puwersa-militar sa Vietnam, mga sampung taon pagkatapos abandunahin ng mga Pranses ang aktibong pamamahala sa nasabing bansa. Si Matlovich ay nagkusang loob na na maglingkod sa Vietnam, kung saan siya’y nanilbihan ng tatlong “tours of duty”. Siya ay malubhang nasugatan nang nakatungtong siya sa isang land mine sa Đà Nẵng.
Rembrandt
Si Rembrandt Harmenszoon van Rijn (15 Hulyo 1606 – 4 Oktubre 1669) ay isang bantog na pintor at artista ng sining na Olandes. Ipinanganak siya sa Leiden. Noong 1631, nagpunta at namuhay siya sa Amsterdam, dahil maraming tao roon ang nakarinig na ng tungkol sa kanya at nais na magpapinta sa kanya ng kanilang sariling mga larawan. Nagpakasal siya sa isang babaeng may pangalang Saskia van Uylenberg. Nagkaroon sila ng apat na mga anak, subalit tatlo sa kanila ang namatay habang napakabata pa. Pagkaraang mamatay ni Saskia, namuhay si Rembrandt sa piling ng isang babaeng may pangalang Hendrickje Stoffels na naging dati niyang katulong o tagapaglingkod, at nagkaroon sila ng isang anak na babaeng pinangalanan nilang Cornelia. Namatay si Rembrandt sa Amsterdam noong 1669.
Bison
Sa taksonomiya, naglalaman ang kapangkatan nito ng anim na mga uri, na kinabibilangan ng dalawang umiiral pa sa kasalukuyan: ang Amerikanong bison ng kapatagan (B. bison bison) at ang Amerikanong bisong kahoy (B. bison athabascae), na kapwa mga sub-uri o kabahaging uring matatagpuan sa Hilagang Amerika; at ang Europeanong bison o wisent (B. bonasus) na matatagpuan sa Europa at sa Caucasus.
Leonard Matlovich
Noong naka-estasyon pa siya sa Florida malapit sa Fort Walton Beach, nagsimula siyang pumunta sa mga gay bars malapit sa Pensacola. "I met a bank president, a gas station attendant - they were all homosexual," sinabi ni Matlovich sa isang interbyu. Noong siya’y 30 taong gulang, naranasan niyang makipagtalik sa isang lalaki sa kauna-unahang panahon. Siya’y umamin sa kanyang mga kaibigan, ngunit itinago niya ito sa kanyang commanding officer. Naunawaan niya na ang kaniyang kinalakihang pananaw sa racism ay mali, at ito’y nag-udyok sa kanya upang magkusang loob na magturo sa Air Force Race Relations, mga klase na itinaguyod pagkatapos mangyari ang mga “racial incidents” sa militar noong huling bahagi ng 1960s patungong 1970s. Naging matagumpay siya sa Air Force at, dahil dito, siya’y ipinadala sa iba’t ibang bahagi ng bansa upang magturo ng ibang mga instruktor. Unti-unting nabuo sa kanyang isipan ang ideya na ang diskriminasyong kinakaharap ng mga bakla ay pareho rin sa nararanasan ng mga African Americans.
Rembrandt
Nagpinta si Rembrandt ng maraming napakabantog na mga larawan. Ilan sa kanila ang napakalaki ang sukat, at ilan sa mga ito ang madilim at malungkot. Dahil sa pagiging isang mahusay na tagapagpinta, marami sa kanyang mga larawan ang nakaradaramang tila nakikiisa sila sa nangyayari sa loob ng tanawin o ipininta sa larawan. Makikita ang mga larawang ipininta ni Rembrandt sa tanyag na mga tanghalang pangsining sa buong mundo.
Bison
Mga sanggunian
Kaurian:Wangis-Baka Kaurian:Bovinae
Leonard Matlovich
Pagiging Aktibista
Noong Marso ng taong 1974, walang kaalam-alam sa nakaayos na kilusan ng mga homoseksual, nagpa-interbyu si Matlovich sa isang baklang aktibistang nagngangalang Frank Kameny, isang manunulat ng Air Force Times. Si Kameny ay naging tagapag-payo ng maraming mga bakla sa militar sa mga nakaraang taon. Tinawagan ni Matlovich si Kameny sa Washington DC at nalamang si Kameny pala ay matagal nang naghahanap ng isang homoseksual na “service member” na may perpektong rekord upang makagawa ng isang “test case” na hahamon sa ban ng militar sa mga bakla. Pagkatapos ng apat na buwan, nakipagkita si Matlovich kay Kameny at kay David Addlestone, isang abogadong nagtapos sa ACLU at sila’y gumawa ng plano. Noong ika-6 ng Marso 1975 naman, ibinigay ni Matlovich sa kanyang Langley AFB commanding officer ang isang liham na sinulat niya. Nang tinanong ng kanyang kumander, “What does this mean?” Sinagot ito ni Matlovich na, “It means Brown versus the Board of Education”—isang pagtukoy sa 1954 landmark ng Kataas-taasang Hukuman na ipinagpapabawal ang paghihiwa-hiwalay sa mga tao base sa kanilang lahi sa mga pampublikong paaralan. [9]
Marahil ang pinakamasakit na aspeto sa buong karanasan para kay Matlovich ay ang pagaamin nito sa kanyang mga magulang. Sinabi niya ito sa kanyang ina sa pamamagitan ng pagtawag sa telepono. Siya’y sobrang nabigla at tumangging ilahad ang katotohanan sa ama ni Matlovich. Akala ng ina pinarurusahan siya ng Panginoon dahil sa isang kasalanang kanyang ginawa kaya nangyayari ito, kahit na ang paniniwalang ito ay taliwas sa tinuturo ng Simbahang Katoliko. Sa tingin rin niya’y hindi sapat ang pagdadasal na ginagawa ng kanyang anak o kaya’y dapat na siyang magpatingin sa mga psychiatrists. Umamin ang ina ni Matlovich sa huli na matagal na siyang may hinala tungkol sa totoong sexualidad ng kanyang anak. Natuklasan naman ng ama ni Matlovich ang katotohanan nang mabasa niya sa pahayagan ang tungkol sa hamon na ginawa ni Matlovich noong Memorial Day ng taong 1975. Ang nabasa niya ay isang artikulo sa unang pahina ng The New York Times, at napanood narin niya ito sa CBS Evening News with Walter Cronkite nang kinagabihang iyon. Natandaan ni Matlovich na “He cried for about two hours.” Pagkatapos nito, sinabi ng ama ni Matlovich sa kanyang asawa na, “If he can take it, I can take it.”
Pagtanggal sa Serbisyo at Pagsampa ng Lawsuit